Henrik Ingebrigtsen vil bygge eget høydehus
Skiforbundet gikk under et møte onsdag inn for åpning av begrenset bruk av høydehus. Meningene om bruk av høydehus i det norske idrettsmiljøet er splittet. Men likevel er ikke europamester på 1500 meter, Henrik Ingebrigtsen, i tvil om hva han mener i debatten. - Jeg mener det ikke er behov for noe forbud. Det er et særnorsk fenomen som ikke finnes andre stedet. For meg ville det vært til stor fordel, spesielt med tanke på å bruke mindre tid på reising til høyden, sier distanseløperen til Stavanger Aftenblad. Ingebrigtsen har nylig kommet hjem etter et lengre høydeopphold i Flagstaff i USA.Med støtte fra landets største idrettshelter er norsk idrett i ferd med å oppheve forbudet mot bruk av høydehus. Det liker ikke Vebjørn Rodal. Den tidligere friidrettsutøveren uttrykte motstand mot bruk av høydehus allerede for 15 år siden. Torsdag sa han til VG Nett at han fortsatt er kritisk. - Jeg synes det er feil å puste i et kunstig, manipulert miljø, og bli i bedre form av det. Man kan legge seg for å sove, og våkne opp i bedre form morgenen etter, sier Rodal.
Om høydehusforbudet blir opphevet, vil Henrik Ingebrigtsen bygge høydehus i familiens bolig i Sandnes.